CELEX: 62007CJ0017
Language: bg
Date: 2008-02-28
Title: Решение на Съда (трети състав) от 28 февруари 2008 г. # Wineke Neirinck срещу Комисия на Европейските общности. # Обжалване - Публична служба - Срочно нает служител - Договорно нает служител - Служба за инфраструктура и логистика в Брюксел (OIB) - Процедура за назначаване - Отхвърляне на кандидатура - Жалба за отмяна - Иск за обезщетение. # Дело C-17/07 P.

РЕШЕНИЕ НА СЪДА (трети състав)
      28 февруари 2008 година
      Дело C‑17/07 P
      Wineke Neirinck
      срещу
      Комисия на Европейските общности
      „Обжалване — Публична служба — Срочно нает служител — Договорно нает служител — Служба за инфраструктура и логистика в Брюксел (OIB) — Процедура за назначаване — Отхвърляне на кандидатура — Жалба за отмяна — Иск за обезщетение“
      Предмет: Жалба, подадена срещу Решение на Първоинстанционния съд (втори състав) от 14 ноември 2006 г. по дело Neirinck/Комисия (T‑494/04,
         все още непубликувано в Recueil), с което Първоинстанционният съд отхвърля искането на жалбоподателя, от една страна, за отмяна
         на решенията на Комисията, с които се отхвърля кандидатурата му за длъжността юрист в сектора на политиката, свързана с недвижимото
         имущество, в рамките на Службата за инфраструктура и логистика в Брюксел (OIB) и се назначава друг кандидат на посочената
         длъжност, и от друга страна, за заплащане на обезщетение
      
      Решение:      Отменя Решение на Първоинстанционния съд на Европейските общности от 14 ноември 2006 г. по дело Neirinck/Комисия (T‑494/04)
         в частта, в която Първоинстанционният съд отхвърля правното основание, изведено от нарушение на задължението за мотивиране,
         опорочаващо Решение на Комисията на Европейските общности от 27 април 2004 г., с което се съобщава на г‑жа Neirinck, че не
         е издържала устния изпит в процедурата за назначаване на длъжността юрист в сектора на политиката, свързана с недвижимото
         имущество, в рамките на Службата за инфраструктура и логистика в Брюксел като договорно нает служител. Отхвърля жалбата в
         останалата част. Отменя Решение на Комисията на Европейските общности от 27 април 2004 г., с което се съобщава на г‑жа Neirinck,
         че не е издържала устния изпит в процедурата за назначаване на длъжността юрист в сектора на политиката, свързана с недвижимото
         имущество, в рамките на Службата за инфраструктура и логистика в Брюксел като договорно нает служител. Отхвърля първоначалната
         жалба в останалата част. Осъжда Комисията на Европейските общности да понесе направените от нея съдебни разноски и да заплати
         изцяло съдебните разноски, направени от г‑жа Neirinck пред Съда на Европейските общности и пред Първоинстанционния съд на
         Европейските общности.
      
      Резюме
      1.        Обжалване — Правни основания — Допустимост — Служебно разглеждане от Съда
      2.        Обжалване — Правни основания — Обикновено повторение на правните основания и доводите, изложени пред Първоинстанционния съд —
            Липса на установяване на твърдяната грешка при прилагане на правото — Недопустимост
      (член 225 ЕО; член 58, първа алинея от Статута на Съда; член 112, параграф 1, буква в) от Процедурния правилник на Съда)
      3.        Длъжностни лица — Жалба — Правен интерес — Жалба за отмяна срещу назначаване, подадена от жалбоподател, който от своя страна
            не може да бъде назначен — Недопустимост
      (членове 90 и 91 от Правилника за длъжностните лица)
      4.        Длъжностни лица — Решение с неблагоприятни последици — Отхвърляне на кандидатура — Задължение за мотивиране — Допълване на
            мотивите в хода на съдебното производство — Условия
      (член 253 ЕО; член 25, втора алинея и член 90, параграф 2 от Правилника за длъжностните лица)
      5.        Длъжностни лица — Договорно наети служители — Назначаване — Оценка на способностите на кандидатите — Право на преценка на
            комисията за подбор — Съдебен контрол — Граници
      (приложение ІІІ към Правилника за длъжностните лица; член 82 от Условията за работа на другите служители)
      6.        Длъжностни лица — Жалба — Иск за обезщетение — Отмяна на обжалвания незаконосъобразен акт — Обезщетение в достатъчен размер
      (член 91 от Правилника за длъжностните лица)